data legionis, remeans ad Maximianum caesarem,
satelles nuntiat. At ille quasi nichil iteratim
fuisset scelus perpetratum, ire propere exercitum
iubet, et circumfundi imperat legionem, nul-
lumque de tanto sanctorum exercitu, precepit relinqui.
Ventum itaque, et circumstetit beatam legionem
turba carnificum. Omnis aetas sine discretione
perimitur, lanianturque beata corpora, et deuo-
tas Deo animas, fideli mortis professione commen-
dant. Operta est terra illic procumbentibus in
morte corporibus iustorum, fluxeruntque pretio-
si sanguinis riui. Que umquam rabies absque bel-
lo tantam humanorum corporum stragem dedit,
que contempsit rem presentium ob spem futuro-
rum? Sic interfecta est illa plane angelica
legio, que ut credimus cum illis angelorum legio-
nibus, iam conlaudant Deum in caelis. Peracta
tandem cede in omnes sanctorum percussori preda di-
uiditur. Namque Maximianus facultatem dede-

